Diari Oficial de la Generalitat Valenciana


Sumari del DOGV 8271, del 11-04-2018 (2018/3109)

Informació pública del Pla especial de directrius per a la millora de la qualitat urbana dels barris i de l'inici del procés de consulta. Expedient 03048/2016/000029.
----------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3109


Data del document
:   23-03-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del Pla especial de directrius per a la millora de la qualitat urbana dels barris i de l'inici del procés de consulta. Expedient 03117/2016/000029. [2018/3109]  
La Junta de Govern Local, en sessió celebrada el 23 de març de 2018, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en el Pla especial de directrius per a la millora de la qualitat urbana dels barris, comunicant l'inici de la fase de consulta als que figuren com a públic interessat en la Resolució d'informe ambiental i territorial estratègic de 16 de febrer de 2018.  
  
Segon. Sol·licitar informe a OCOVAL a l'objecte que demane, remeta i coordine els informes preceptius de les entitats subministradores dels serveis públics urbans que puguen resultar afectats.  
Tercer. Sotmetre a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, l'expedient i la documentació del Pla especial de directrius per a la millora de la qualitat urbana dels barris. Els anuncis indicaran l'adreça electrònica per a la seua consulta.  
Quart. Procedir a la inserció en el lloc web municipal (www.valencia.es) de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, al carrer Amadeu de Savoia, número 11.»  
  
I de conformitat amb el que establix l'article 57 en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i està exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 23 de març de 2018.- El secretari: Manuel Latorre Hernández.